ai4bharat/Pralekha huggingface dataset:
उपराष्ट्रपती कार्यालय
माध्यमे अडचणीत, विघातक आव्हाने आणि अनिश्चित भविष्य यावर मात करण्यासाठी स्व-सुधारणा आवश्यक : उपराष्ट्रपती एम. वेंकैया नायडु
नवी दिल्ली, 18 डिसेंबर 2020
तांत्रिक विघातक प्रगतीसमोर माध्यमे आणि पत्रकारिता यांचे भविष्य आणि वृत्तांचे शुचित्व याबाबत चिंता व्यक्त करतानाच उपराष्ट्रपती एम वेंकैया नायडु यांनी विश्वासार्ह पत्रकारिता सुनिश्चित करण्याचे आवाहन संबंधीताना केले आहे. माध्यमे हे लोकांच्या सबलीकरणाचे प्रभावी साधन असल्याचेही ते म्हणाले. पत्रकारिता : भूतकाळ,वर्तमान आणि भविष्य यावर दूर दृश्य प्रणालीद्वारे एम व्ही कामत स्मृती व्याख्यान देताना ते बोलत होते.
वृतपत्र स्वातंत्र्य, सेन्सॉरशिप, वृत्तांकनाच्या निकषांचे उल्लंघन, पत्रकारितेच्या मुल्यांची घसरण, पीत पत्रकारिता, लाभकारी पत्रकारिता, बनावट आणि पेड न्यूजद्वारे अपप्रचार आणि खोटी माहिती, इंटरनेटमुळे निर्माण झालेला अडथळा यासारख्या बाबींवर त्यांनी चिंता व्यक्त करत या बाबी आणि आव्हानांच्या पार्श्वभूमीवर माध्यमांच्या भविष्याबाबतही त्यांनी चिंता व्यक्त केली.
लक्षवेधी मथळ्याचा आधार घेऊन तथ्याबाबत संशयाचे ढग निर्माण करत पीत पत्रकारिता चुकीच्या माहितीला प्रोत्साहन देते, असे ते म्हणाले.
इंटरनेटचा उदय आणि सोशल मिडीयाचा विस्तार यामुळे बनावट वृत्ताच्या माध्यमातून निर्माण होणाऱ्या वाढत्या झटपट पत्रकारितेबाबत आणि पत्रकारितेच्या मुल्यांच्या होणाऱ्या ऱ्हासाविषयी त्यांनी चिंता व्यक्त केली. तंत्रज्ञान मोठ्या माहितीचे द्वार म्हणून तर वृत्त वितरक म्हणून वेब पुढे येत असल्याचे ते म्हणाले.
वृत्तपत्रासारख्या पारंपरिक माध्यमांच्या वित्तीय जटिलतेबाबत चर्चा करताना तंत्रज्ञान कंपन्या पत्रकारिता उत्पादनाचा लाभ घेत आहेत मात्र त्यांना महसूलात सहभागी करत नसल्याचे त्यांनी सांगितले. इंटरनेटने महसूल आणि वार्तांकन आदर्शांवर विपरीत परिणाम केला आहे असे सांगून याचे गंभीर परिणाम होऊ शकतात असे ते म्हणाले.
विकासात्मक प्रयत्नांवर, भागीदारी आणि लोक सहभाग आणि संबंधितांचा सहभाग, आव्हाने आणि त्यावर केलेली मात याकडे पुरेसे लक्ष देण्याचे आवाहन नायडू यांनी केले.S.Thakur/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
निती आयोग
अटल इनोव्हेशन मिशनने ‘बदल घडवणारे अनुकरणीय मार्गदर्शक’ हा उपक्रम साजरा करण्यासाठी मेंटर इंडिया गोलमेज परिषदेचे आयोजन केले
नवी दिल्ली, 9 नोव्हेंबर 2022
नीती आयोगा अंतर्गत कार्यरत अटल इनोव्हेशन मिशनने आज बदल घडवून आणणाऱ्या 35 वेगवेगळ्या अनुकरणीय व्यक्तींच्या योगदानाचा आढावा घेण्यासाठी ‘मेंटर इंडिया गोलमेज परिषद’हा उपक्रम आयोजित केला. या कार्यक्रमात सहभागी होण्यासाठी देशभरातील विविध क्षेत्रातील प्रमुख मार्गदर्शकांना आमंत्रित करण्यात आले होते.
मेंटर इंडिया हा अटल इनोव्हेशन मिशन,नीती आयोगाचा एक धोरणात्मक राष्ट्रीय उभारणीसाठीचा उपक्रम आहे. या अंतर्गत अटल टिंकरिंग लॅब्स आणि स्टार्टअप्समधील विद्यार्थ्यांना मार्गदर्शन करण्यासाठी व्यावसायिक, शिक्षणतज्ज्ञ, उद्योग तज्ञ यांना पाचारण केले जाते. हे व्यावसायिक
टिंकरिंग लॅब्समध्ये नवोन्मेष आणि उद्योजकता क्षेत्रातील कार्यांना सुलभ करण्यास मदत करतात आणि भारतातील नवोदित नवोन्मेषकारांची नवीन पिढी सुद्धा घडवतात.
नीती आयोगाच्या आवारात आयोजित कार्यक्रमादरम्यान ‘द जेम्स ऑफ मेंटॉर इंडिया’नावाचे हँडबुक प्रकाशित करण्यात आले. या पुस्तकात शालेय विद्यार्थ्यांमध्ये फेरबदल करण्यासाठीची उपक्रमशीलता वाढवण्यासाठी विविध मार्गदर्शकांनी अनुसरण केलेल्या सर्वोत्तम पद्धतींचा समावेश आहे.
‘मेंटॉर इंडिया’समुदायाच्या मदतीने, विद्यार्थ्यांना दरवर्षी त्यांचे डिजिटल उत्पादन विकसित करण्यासाठी तांत्रिक आणि उद्योजक कौशल्ये आत्मसात करता येतात.अटल टिंकरिंग लॅबच्या अंतर्गत चालवल्या जाणाऱ्या या उपक्रमाला 'टिंकरप्रेन्योर’ या नावाने ओळखले जाते.
टिंकरप्रेन्योर अंतर्गत, अटल इनोव्हेशन मिशन च्या सहकार्याने आयोजित केलेल्या अटल कॅटॅलिस्ट कार्यक्रमामध्ये प्रतिष्ठित इंडियन स्कूल ऑफ बिझनेसकडून दरवर्षी 100 सर्वोत्कृष्ट विद्यार्थ्यांना निवडून 8 महिन्यांसाठी त्यांना मार्गदर्शन दिले जाते. गेल्या वर्षी, सर्वोत्कृष्ट 20 विद्यार्थ्यांना त्यांच्या कल्पना गुंतवणूकदारांसमोर मांडण्याची संधी मिळाली आणि त्यापैकी 10 विद्यार्थ्यांना त्यांचे व्यावसायिक प्रतिमान विकसित करण्यासाठी निधी मिळाला आहे. मेंटॉर इंडिया गोलमेज परिषदे दरम्यान या 20 विद्यार्थ्यांना त्यांचे यश साजरे करण्यासाठी "द इनजेनियस टिंकरप्रेन्युअर्स" हे कॉफी टेबल पुस्तक प्रकाशित करण्यात आले.
या कार्यक्रमादरम्यान अटल इनोवेशन मिशनच्या टिंकरप्रेन्योर या उपक्रमाविषयी बोलताना, नीती आयोगाचे मुख्य कार्यकारी अधिकारी परमेश्वरन अय्यर म्हणाले की “या विशिष्ट मोहिमेत मुली आघाडीवर आहेत हे पाहणे आश्चर्यकारक आहे. मला वाटते की त्या इतर अनेक ठिकाणी सुद्धा आता आघाडी घेत आहेत.”
ख्यातनाम भारतीय धावपटू अंजू बॉबी जॉर्ज आणि इंडियन बिझनेस स्कूलचे संचालक प्रा. भगवान चौधरी, यांच्या उपस्थितीत हा कार्यक्रम संपन्न झाला. या दोघांनी मार्गदर्शकांचे आणि विद्यार्थ्यांचे अभिनंदन केले आणि विद्यार्थ्यांना त्यांचे आत्मभान सदैव जागृत ठेवण्यासाठी आणि नेहमी आघाडीवर राहण्यासाठी प्रोत्साहित केले.
S.Patil/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
युवा व्यवहार आणि क्रीडा मंत्रालय
खेलो इंडिया महिला भारोत्तोलन स्पर्धेत कनिष्ठ आणि युवा गटात अनेक राष्ट्रीय विक्रमांची नोंद
नवी दिल्ली, 2 नोव्हेंबर 2022
उत्तर प्रदेशातील मोदीनगर येथे आज संपन्न झालेल्या खेलो इंडिया महिला भारोत्तोलन स्पर्धेच्या 2 ऱ्या टप्प्यात अनेक राष्ट्रीय विक्रमांची नोंद झाली आहे. ही स्पर्धा वरिष्ठ, कनिष्ठ आणि युवा वयोगटात पार पडली. भारतीय भारोत्तोलन महासंघाने  ही स्पर्धा आयोजित केली होती आणि क्रीडा विभाग, युवा व्यवहार आणि क्रीडा मंत्रालयाने पाठबळ दिले होते.
रेल्वे क्रीडा संवर्धन मंडळाने  वरिष्ठ महिला गटात विजेत्या संघाचा चषक पटकावला, तर महाराष्ट्राने कनिष्ठ महिला आणि किशोरी गटात विजेत्या संघाचा चषक जिंकला.
लक्ष्य ऑलिम्पिक पोडियम योजनेचा तसेच खेलो इंडिया शिष्यवृत्ती योजनेचा भाग असणाऱ्या भारोत्तोलकानी या स्पर्धेत सहभाग घेतला. आकांक्षा व्यवहारे, भावना, मार्टिना देवी, योगिता खेडकर आणि कल्पना यादव यांनी राष्ट्रीय विक्रम नोंदवला.
गुणांच्या आधारे स्पर्धेतील तीन सर्वोत्तम भारोत्तोलक पुढीलप्रमाणे: कोमल जोहर , संजू देवी  आणि आकांक्षा व्यवहारे .
खेलो इंडिया लीगच्या आत्तापर्यंतच्या सर्व स्पर्धा आयोजित करण्यासाठी भारत सरकारने दिलेल्या एकूण पाठबळाची रक्कम 1.88 कोटी रुपये आहे, ज्यामध्ये सर्व वयोगटातील 10 वजनी श्रेणींमध्ये अव्वल 8 क्रमांकावर असलेल्या भारोत्तोलकांना एकूण 48.3 लाख रुपयांच्या रोख बक्षीसांचा समावेश आहे.
राष्ट्रीय विक्रम प्रस्थापित केलेले भारोत्तोलक:
किशोरी गट: 40 किलो – आकांक्षा व्यवहारे ; 64 किलो – भावना ; आणि 81किलो - मार्टिना देवी ;
कनिष्ठ महिला गट: 64 किलो –भावना ; 81 किलो – कल्पना यादव ; 87 किलो – योगिता खेडकर ; आणि 87 किलो - मार्टिना देवी 
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
आरोग्य आणि कुटुंब कल्याण मंत्रालय
भारतातील सक्रीय रुग्णांची 1.84 लाखांपेक्षा आणखी कमी
आज सकाळी 8 वाजेपर्यंत 16 लाख आरोग्य सेवा कर्मचाऱ्यांचे लसीकरण
केवळ 6 दिवसांत भारतात 1 दशलक्ष लसीचे डोस दिले गेले.
यशस्वी टेस्ट- ट्रॅक- ट्रीट-टेस्ट-टेक्नॉलॉजी या रणनीतीचा पुरावा म्हणून भारतातील दररोज आढळणाऱ्या नवीन रुग्णांच्या संख्येने सातत्याने घट नोंदवली असून परीणामी सक्रीय रूग्णांच्या संख्या ही कमी झाली आहे.
आज भारतात सक्रिय रुग्णसंख्या 1,84,408 इतकी आहे. एकूण पाॅझिटीव्ह रुग्ण आणि सक्रीय रूग्ण यांचा हिस्सा घटला असून तो 1.73% इतका खाली आला आहे.गेल्या 24 तासांत 15,948 रूग्ण बरे झाले असून गेल्या 24 तासांत सक्रीय रूग्णसंख्येत एकूण 1,254 ने घट झाली आहे.
केरळ, महाराष्ट्र, कर्नाटक,उत्तरप्रदेश आणि पश्चिम बंगाल या राज्यांचा सक्रीय रूग्णसंख्येत 75% वाटा आहे.
24 जानेवारी 2021 रोजी 8 वाजेपर्यंत जवळजवळ 16 लाख  लाभार्थ्यांना कोविड-19ची लस देण्यात आली.
गेल्या 24 तासांत 3,512 सत्रांत जवळपास 2 लाख लोकांना लस देण्यात आली असून लसींची 27,920 सत्रे घेण्यात आली आहेत.महाराष्ट्रात 99,885 लोकांना आतापर्यंत लस देण्यात आली आहे.
|
|
S. No.
|
|
State/UT
|
|
Beneficiaries vaccinated
|
|
1
|
|
A & N Islands
|
|
1,998
|
|
2
|
|
Andhra Pradesh
|
|
1,47,030
|
|
3
|
|
Arunachal Pradesh
|
|
6,511
|
|
4
|
|
Assam
|
|
13,881
|
|
5
|
|
Bihar
|
|
76,125
|
|
6
|
|
Chandigarh
|
|
1,502
|
|
7
|
|
Chhattisgarh
|
|
28,732
|
|
8
|
|
Dadra & Nagar Haveli
|
|
345
|
|
9
|
|
Daman & Diu
|
|
283
|
|
10
|
|
Delhi
|
|
25,811
|
|
11
|
|
Goa
|
|
1,561
|
|
12
|
|
Gujarat
|
|
78,466
|
|
13
|
|
Haryana
|
|
71,297
|
|
14
|
|
Himachal Pradesh
|
|
13,544
|
|
15
|
|
Jammu & Kashmir
|
|
11,647
|
|
16
|
|
Jharkhand
|
|
14,806
|
|
17
|
|
Karnataka
|
|
1,88,971
|
|
18
|
|
Kerala
|
|
53,529
|
|
19
|
|
Ladakh
|
|
558
|
|
20
|
|
Lakshadweep
|
|
633
|
|
21
|
|
Madhya Pradesh
|
|
38,278
|
|
22
|
|
Maharashtra
|
|
99,885
|
|
23
|
|
Manipur
|
|
2,319
|
|
24
|
|
Meghalaya
|
|
2,236
|
|
25
|
|
Mizoram
|
|
3,979
|
|
26
|
|
Nagaland
|
|
3,443
|
|
27
|
|
Odisha
|
|
1,52,371
|
|
28
|
|
Puducherry
|
|
1,478
|
|
29
|
|
Punjab
|
|
30,319
|
|
30
|
|
Rajasthan
|
|
67,270
|
|
31
|
|
Sikkim
|
|
960
|
|
32
|
|
Tamil Nadu
|
|
59,226
|
|
33
|
|
Telangana
|
|
1,10,031
|
|
34
|
|
Tripura
|
|
14,252
|
|
35
|
|
Uttar Pradesh
|
|
1,23,761
|
|
36
|
|
Uttarakhand
|
|
10,514
|
|
37
|
|
West Bengal
|
|
84,505
|
|
38
|
|
Miscellaneous
|
|
40,144
|
|
Total
|
|
15,82,201
लसीच्या 1 दशलक्ष डोसांचे वाटप करण्यास भारताला केवळ 6 दिवस लागले.ही गती यूएसए आणि यूके या देशांपेक्षा अधिक आहे.1 दशलक्ष डोसांचा टप्पा गाठायला यूकेला 18 दिवस तर यूएसएला 10 दिवस लागले.
गेल्या 24 तासांत 14,849 नव्या रुग्णांची नोंद झाली असून महाराष्ट्रात गेल्या 24 तासांत 2697 रूग्णांची नोंद झाली. महाराष्ट्रात 56 मृत्यु झाले असून त्याखालोखाल केरळमध्ये आणि दिल्लीत अनुक्रमे 23 आणि 10 मृत्यु झाले आहेत.
पंतप्रधान कार्यालय
गुजरातच्या केवाडिया येथे सरदार वल्लभभाई पटेल यांच्या 'स्टॅच्यू ऑफ युनिटी' ला पंतप्रधानांनी वाहिली पुष्पांजली
राष्ट्रीय ऐक्य दिवसाची शपथ सुद्धा घेतली
नवी दिल्ली, 31 ऑक्टोबर 2019
पंतप्रधान नरेंद्र मोदी यांनी आज सरदार पटेल यांच्या जयंतीनिमित्त गुजरातच्या केवडिया येथे जगप्रसिद्ध स्टॅच्यू ऑफ युनिटी येथे भारताचे लोहपुरुष सरदार वल्लभभाई पटेल यांना वाहिली पुष्पांजली.
सरदार पटेल यांची जयंती राष्ट्रीय एकता दिवस म्हणून साजरी केली जाते.
एक भारत श्रेष्ठ भारतचे ध्येय गाठण्यासाठी संपूर्ण भारतभर 'रन फॉर युनिटी'चे आयोजन केले जात आहे.
पंतप्रधान म्हणाले, “सरदार पटेल यांना जयंतीनिमित्त त्यांना आदरांजली. आमच्या देशासाठी त्यांचे योगदान हे संस्मरणीय आहे ”
ते म्हणाले की, “त्यांनी भारताला एकत्रित केले. शेतकऱ्यांचा नेता, एक महान प्रशासक आणि गरिबांच्या हक्कांची जाणीव ठेवून कार्य करणाऱ्या सरदार पटेल यांचे अतुलनीय योगदान भारत नेहमीच लक्षात ठेवेल. ”
केवडिया येथे पंतप्रधानांनी राष्ट्रीय एकता दिवसानिमित्त प्रतिज्ञा देखील केली.
B.Gokhale/P.Malandkar
(Visitor Counter : 58
अर्थ मंत्रालय
आयआयपी डेटामध्ये आर्थिक घडामोडींमधील व्ही-आकारातील सुधारणेची पुष्टी
नवी दिल्ली, 29 जानेवारी 2021
आर्थिक पाहणीत असे आढळून आले आहे की अभूतपूर्व कोविड 19 महामारी आणि आव्हाने असूनही, भारतीय अर्थव्यवस्थेचे औद्योगिक आणि पायाभूत सुविधा क्षेत्र वेगवान 'व्ही 'आकाराच्या सुधारणेच्या मार्गावर आहेत . आर्थिक घडामोडींच्या या मजबूत व्ही-आकाराच्या सुधारणेची पुष्टी आयआयपी आकडेवारीत दिसून येते. केंद्रीय अर्थ आणि कंपनी व्यवहार मंत्री निर्मला सीतारमण यांनी आज आर्थिक पाहणी अहवाल संसदेत मांडला.
आयआयपी व आठ प्रमुख निर्देशांक कोविडपूर्व पातळीपर्यंत मार्गक्रमण करत असल्याचे सर्वेक्षणात नमूद केले आहे. आयआयपीमध्ये व्यापक सुधारणेमुळे नोव्हेंबर -19 मधील 2.1 टक्क्यांच्या तुलनेत नोव्हेंबर -20 मध्ये  1.9 टक्क्यांची वाढ झाली आहे आणि एप्रिलमध्ये  57.3 टक्क्यांची नीचांकी वाढ झाली आहे.
आर्थिक सर्वेक्षणानुसार, ही सुधारणा भारताच्या आर्थिक विकासाच्या सशक्त युगाची केवळ सुरुवात असल्याचे अपेक्षित आहे. या सर्वेक्षणात नमूद केले आहे की केंद्र सरकारने 29.87 लाख कोटी रुपये किंवा भारताच्या जीडीपीच्या 15 टक्के प्रोत्साहन पॅकेजचा समावेश असलेले एक सुधारणा पॅकेज  जाहीर केले होते. त्यानंतर अर्थव्यवस्थेला अधिक बळकट करण्यासाठी अनेक सहाय्यक उपक्रमही जाहीर करण्यात आले.
व्यवसाय अहवाल , 2020 नुसार, व्यवसाय सुलभतेतील भारताचे मानांकन 2018 मधील 77 व्या स्थानावरून 2019 मध्ये 63 व्या स्थानापर्यंत सुधारले आहे. केंद्र सरकारने सध्याच्या संकटावर मात करण्यासाठी आणि भारतीय अर्थव्यवस्थेला चालना देण्यासाठी चालक बनण्यासाठी एमएसएमईला सक्षम करण्यासाठी असंख्य उपक्रम हाती घेतले आहेत.
आर्थिक सर्वेक्षणात नमूद केले आहे की 6 कोटीहून अधिक एमएसएमई उद्योग असलेले हे क्षेत्र अर्थव्यवस्थेचा कणा आहे आणि रोजगार निर्मितीत व जीडीपीत योगदान देण्यात महत्त्वपूर्ण भूमिका बजावते. या क्षेत्रामध्ये 11 कोटीहून अधिक लोक रोजगारावर आहेत, जे जीडीपीमध्ये अंदाजे 30 टक्के योगदान देते आणि देशाच्या निर्यातीत निम्मे योगदान देत एक मजबूत आणि स्वावलंबी भारत बनवण्यात मदत करत आहे.
देशव्यापी लॉकडाऊन दरम्यान सर्वाधिक फटका बसलेल्या क्षेत्रांपैकी एमएसएमई क्षेत्र एक होते. आर्थिक सर्वेक्षणात नमूद केले आहे की या क्षेत्राला पुन्हा रुळावर आणण्यासाठी सरकारने अनेक सुधारात्मक आणि सहायक उपाययोजना केल्या आहेत.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
पंतप्रधान कार्यालय
कर्करोग बरा करण्यासाठी पायाभूत सुविधा बळकट करण्याकरिता होणाऱ्या प्रयत्नांची पंतप्रधानांनी केली प्रशंसा
पंतप्रधान नरेंद्र मोदी यांनी कर्करोग बरा करण्यासाठीच्या पायाभूत सुविधा बळकट करण्याकरिता होत असलेल्या प्रयत्नांची प्रशंसा केली आहे.
एका एक्स पोस्टमध्ये केंद्रीय श्रम आणि रोजगारमंत्री भूपेंद्र यादव यांनी ईएसआय महामंडळाच्या 191व्या बैठकीत देशभरातील 30 ईएसआयसी रुग्णालयांमध्ये केमोथेरेपी सेवा सुरू करण्यात आल्याची माहिती दिली.
यावर पंतप्रधानांनी उत्तर दिले;
“ कर्करोग बरा करण्यासाठीच्या पायाभूत सुविधा बळकट करण्यासाठीचे हे प्रयत्न प्रशंसनीय आहेत. देशभरातील अनेक लोकांना त्याचा फायदा होईल.”
— नरेंद्र मोदी  सप्टेंबर 1, 2023
पर्यावरण, वन एवं जलवायु परिवर्तन मंत्रालय
केंद्रीय पर्यावरण, वन आणि हवामान बदल राज्य मंत्री म्हणून अश्विनी कुमार चौबे यांनी पदभार स्वीकारला
नवी दिल्ली, 12 जुलै 2021
अश्विनी कुमार चौबे यांनी आज केंद्रीय पर्यावरण, वन आणि हवामान बदल राज्य मंत्री म्हणून नवी दिल्लीत पदभार स्वीकारला. पर्यावरण मंत्रालयाचे सचिव आर पी गुप्ता आणि मंत्रालयाच्या इतर वरिष्ठ अधिकाऱ्यांनी त्यांचे स्वागत केले.
पदभार स्वीकारण्यापूर्वी चौबे यांनी पर्यावरण मंत्रालयाच्या आवारात वृक्षारोपण केले.
गेल्या सात वर्षात पर्यावरण मंत्रालयाने अनेक अभूतपूर्व कामे केली असून वन आच्छादन वाढवण्याला आपले प्राधान्य असेल, असे त्यांनी माध्यमांशी बोलताना सांगितले. आपल्याकडे सोपवण्यात आलेल्या जबाबदारी बद्दल पंतप्रधान नरेंद्र मोदी यांचे त्यांनी आभार मानले.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 932
अणुऊर्जा विभाग
बीएआरसीतर्फे  तंत्रज्ञान जागरूकता आणि तंत्रज्ञान हस्तांतरण बैठकीचे आयोजन, वीस तंत्रज्ञान हस्तांतरण करारांवर स्वाक्षरी
मुंबई, 15 फेब्रुवारी 2022
बीएआरसी अर्थात भाभा अणुसंशोधन केंद्राने  तंत्रज्ञान जागरूकता आणि तंत्रज्ञान हस्तांतरण बैठकांच्या मालिकेतील पहिला कार्यक्रम आयोजित केला होता जो भारतीय स्वातंत्र्याची 75 वर्षे साजरी करणाऱ्या स्वातंत्र्याचा अमृत महोत्सव कार्यक्रमाचा एक भाग म्हणून आयोजित केला जात आहे. अणुशक्तीनगर येथील डीएई कन्व्हेन्शन सेंटरमध्ये हा कार्यक्रम आयोजित करण्यात आला होता. महाराष्ट्र, गुजरात, छत्तीसगड, राजस्थान आणि राष्ट्रीय राजधानी विभागातील 50 हून अधिक उद्योगांमधील बीएआरसी टेक्नॉलॉजीजचे अधिकारी आणि परवानाधारक या बैठकीला उपस्थित होते. यावेळी वीस तंत्रज्ञान हस्तांतरण करारांवर स्वाक्षऱ्या करण्यात आल्या. हे बीएआरसी च्या तंत्रज्ञान हस्तांतरण आणि सहयोग विभाग  द्वारे नियमित तंत्रज्ञान हस्तांतरणाचा भाग आहेत. अणुऊर्जा आयोगाचे सदस्य आणि मुंबईच्या होमी भाभा नॅशनल इन्स्टिट्यूट चे मानद प्राध्यापक, प्रमुख पाहुणे पद्मश्री डॉ. आर. बी. ग्रोव्हर यांच्या हस्ते तेवीस तंत्रज्ञान यशस्वीरित्या वापरल्याबद्दल परवानाधारकांना प्रमाणपत्रे देण्यात आली.
अणुऊर्जा आयोगाचे अध्यक्ष आणि अणुऊर्जा विभागाचे सचिव  के. एन. व्यास यांनी त्यांच्या भाषणात उद्योगांना पुढे येण्याचे आवाहन केले आणि भाभा अणु संशोधन केंद्र, , राजा रामण्णा सेंटर फॉर अॅडव्हान्स्ड टेक्नॉलॉजी , इंदिरा गांधी सेंटर फॉर अॅटोमिक रिसर्च  आणि अणुऊर्जा विभागाची अनुदानित संस्था इन्स्टिट्यूट ऑफ प्लाझ्मा रिसर्च  या अणुऊर्जा विभागाच्या संशोधन आणि विकास केंद्रामध्ये अलीकडेच स्थापन झालेल्या इन्क्युबेशन केंद्रांसोबत सहकार्य करण्याचे आवाहन केले. डॉ. आर.बी. ग्रोव्हर यांनी, अणुऊर्जा विभागाने विकसित केलेल्या विविध सहाय्यकारी तंत्रज्ञानाच्या यशस्वी व्यावसायीकरणाचे कौतुक केले आणि नमूद केले की, हे गेल्या दोन दशकांपासून सुरू आहे, कारण बीएआरसी आणि इतर अणुऊर्जा विभाग हे देशातील सर्वात श्रीमंत वैज्ञानिक आणि तंत्रज्ञ गटांपैकी एक आहेत. अनेक खासगी उद्योगांव्यतिरिक्त अणुऊर्जा विभागाच्या इलेक्ट्रॉनिक्स कॉर्पोरेशन ऑफ इंडिया लिमिटेड, न्यूक्लिअर फ्युएल कॉम्प्लेक्स आणि हेवी वॉटर बोर्ड या उद्योगांद्वारे बीएआरसी तंत्रज्ञानाच्या यशस्वी वापरावर प्रकाश टाकला. नॉलेज मॅनेजमेंट ग्रुपचे संचालक डॉ. ए.पी. तिवारी यांनी नमूद केले की, सध्या विज्ञान आणि अभियांत्रिकीच्या विविध क्षेत्रातील सामाजिक फायद्याचे सुमारे 210 विविध तंत्रज्ञान बार्क  द्वारे तंत्रज्ञान हस्तांतरणासाठी प्रकाशित केले आहेत आणि सुमारे 400 परवानाधारक अशा तंत्रज्ञानाचे देशातील शहरी आणि ग्रामीण भागात व्यावसायिकीकरण करत आहेत.
यावेळी उद्योग, शास्त्रज्ञ आणि तंत्रज्ञ, तसेच तंत्रज्ञान हस्तांतरण आणि सहयोग विभागाचे संपर्क अधिकारी यांच्याशी संवाद साधण्यासाठी तांत्रिक सत्राचेही आयोजन करण्यात आले होते.
S.Thakur/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 248
पंतप्रधान कार्यालय
पंतप्रधानांची ब्रिटनच्या पंतप्रधानांबरोबर बैठक
पंतप्रधान नरेंद्र मोदी यांनी नवी दिल्ली येथे 9 सप्टेंबर 2023 रोजी जी 20 शिखर परिषदेच्या निमित्ताने ब्रिटनचे पंतप्रधान ऋषी सुनक यांच्यासोबत द्विपक्षीय बैठक घेतली. ऑक्टोबर 2022 मध्ये पंतप्रधानपदी रुजू झाल्यानंतर पंतप्रधान सुनक यांचा हा पहिलाच भारत दौरा आहे.
भारताच्या जी 20 अध्यक्षतेदरम्यान विविध जी 20 बैठका आणि कार्यक्रमांमध्ये उच्च -स्तरीय सहभाग नोंदवत ब्रिटनने दिलेल्या पाठिंब्याबद्दल पंतप्रधानांनी त्यांची प्रशंसा केली.
दोन्ही नेत्यांनी भारत-ब्रिटन सर्वसमावेशक धोरणात्मक भागीदारी तसेच आराखडा 2030 नुसार द्विपक्षीय सहकार्याच्या विविध क्षेत्रांतील प्रगती, विशेषत: अर्थव्यवस्था, संरक्षण आणि सुरक्षा, तंत्रज्ञान, हरित तंत्रज्ञान आणि हवामान बदल, आरोग्य आणि गतिशीलता क्षेत्रातील प्रगतीबद्दल समाधान व्यक्त केले. उभय नेत्यांनी महत्त्वाच्या आणि परस्पर हिताच्या आंतरराष्ट्रीय आणि प्रादेशिक मुद्द्यांवरही आपले विचार मांडले.
दोन्ही नेत्यांनी मुक्त व्यापार कराराच्या वाटाघाटींच्या प्रगतीचाही आढावा घेतला आणि उर्वरित मुद्द्यांवर लवकरच तोडगा निघेल जेणेकरून संतुलित, परस्पर हितावह आणि दूरदर्शी मुक्त व्यापार करार लवकरच पूर्ण होईल अशी आशा व्यक्त केली.
अधिक विस्तृत चर्चेसाठी पंतप्रधान मोदी यांनी पंतप्रधान सुनक यांना लवकरच परस्परांच्या सोयीच्या तारखेला द्विपक्षीय भेटीसाठी आमंत्रित केले. पंतप्रधान सुनक यांनी निमंत्रण स्वीकारले आणि यशस्वी जी 20 शिखर परिषदेसाठी पंतप्रधान मोदींचे अभिनंदन केले.
संरक्षण मंत्रालय
डेफएक्स्पो 2022 दरम्यान पंतप्रधान नरेंद्र मोदी यांनी एचएएलद्वारे निर्मित एचटीटी-40 या स्वदेशी बनावटीच्या प्रशिक्षण देणाऱ्या विमानाचे अनावरण केले
नवी दिल्ली, 19 ऑक्टोबर 2022
गुजरातमध्ये गांधीनगर येथे सुरु असलेल्या 12 व्या डेफएक्स्पो प्रदर्शनातील भारतीय पॅव्हेलियनमध्ये पंतप्रधान नरेंद्र मोदी यांनी आज 19 ऑक्टोबर 2022 रोजी एचटीटी-40 या स्वदेशी बनावटीच्या प्रशिक्षण देणाऱ्या विमानाचे अनावरण केले. या विमानाची संकल्पना आणि विकसन एचएएल अर्थात हिंदुस्तान एअरोनॉटिक्स लिमिटेड या कंपनीने केले आहे. या प्रसंगी, केंद्रीय संरक्षण मंत्री राजनाथ सिंग आणि गुजरातचे मुख्यमंत्री भूपेंद्र पटेल यांच्यासह इतर मान्यवर उपस्थित होते. एचटीटी-40 या विमानात अत्याधुनिक वर्तमानकालीन यंत्रणा बसविण्यात आल्या आहेत आणि हे विमान वैमानिक-स्नेही असेल अशा रीतीने तयार करण्यात आले आहे. या विमानाच्या रचनेत कंपनीने तयार केलेल्या 60% भागांचा वापर तसेच काही प्रमाणात खासगी क्षेत्राच्या समन्वयातून निर्माण भागांचा वापर केला असून हे विमान म्हणजे ‘आत्मनिर्भर भारता’च्या संकल्पनेचे झळाळते उदाहरण आहे.
एचटीटी-40 हे विमान मुलभूत विमान चालन प्रशिक्षण, हवाई कसरती, विशिष्ट साधनांसह उड्डाण आणि क्लोज फॉर्मेशन उड्डाणांसाठी वापरण्यात येणार आहे. तसेच दिशादर्शन आणि रात्रीच्या वेळेतील उड्डाण करण्यासाठी दुय्यम वापराकरिता या विमानाचा उपयोग केला जाईल. भारतीय संरक्षण दलांच्या प्रशिक्षणविषयक प्राथमिक गरजा भागविण्याच्या दृष्टीने अत्यंत आधुनिक तंत्रज्ञानाचा वापर करून या विमानाची रचना करण्यात आली आहे.
अत्यंत दक्षपणे तपासणी केलेल्या टर्बो-प्रॉप इंजिनाच्या सभोवताली उभारण्यात आलेल्या या विमानामध्ये अत्याधुनिक हवाई तंत्रज्ञान, वातानुकुलीत कक्ष आणि इजेक्शन सीट्स बसविण्यात आल्या आहेत. चालत्या विमानात वैमानिकांची अदलाबदल, इंधन पुनर्भरण आणि अत्यंत कमी वेळात मागे फिरण्याची क्षमता अशी अत्यंत विलक्षण वैशिष्ट्ये या विमानात उपलब्ध आहेत. या विमानाच्या पहिल्या उड्डाणापासून सहा वर्षांच्या विक्रमी वेळेत प्रमाणीकरणासाठी आवश्यक सर्व चाचण्या पूर्ण करण्यात आल्या आहेत.
एचटीटी-40 या विमानाने सर्व यंत्रणाविषयक चाचण्या, सर्व प्रकारची पीएसक्यूआर कामगिरी, गरम हवामान, समुद्र पातळी तसेच क्रॉस विंड चाचण्या यशस्वीपणे पूर्ण केल्या आहेत. पावसाच्या माऱ्याला देखील सहन करण्याची विमानाची क्षमता सिद्ध झाली आहे. सैनिकी हवाई उड्डाण योग्यता आणि प्रमाणीकरण केंद्राकडून . या विमानाला परिचालनासाठी प्राथमिक परवानगी मिळाली आहे.S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
ग्रामीण विकास मंत्रालय
भूमी संवाद IV: भू-आधार विषयावर राष्ट्रीय परिषदेचे आयोजन
नवी दिल्ली, 15 मार्च 2023
भू-आधार  म्हणजे युनिक लँड पार्सल आयडेंटिफिकेशन नंबर  याच्या मदतीने जमिनीचा-संदर्भ शोधणे यावरील एक राष्ट्रीय परिषद 17 मार्च, 2023 रोजी नवी दिल्ली येथे आयोजित केलली आहे. भूमिसंवाद IV: डिजिटायझिंग आणि भू-आधार भू-आधार विभागातर्फे ही परिषद होणार आहे.
केंद्रीय ग्रामीण विकास आणि पंचायत राज मंत्री गिरीराज सिंह या परिषदेचे प्रमुख पाहुणे असतील.केंद्रीय ग्रामीण विकास आणि पोलाद राज्यमंत्री फग्गनसिंग कुलस्ते,केंद्रीय ग्राहक व्यवहार, अन्न,सार्वजनिक वितरण आणि ग्रामीण विकास राज्यमंत्री साध्वी निरंजन ज्योती,केंद्रीय पंचायती राज्यमंत्री कपिल मोरेश्वर पाटील, देखील उपस्थित राहणार आहेत.
या परिषदेत तीन सत्रांचे आयोजन केले आहे.
- जमीन अभिलेखापरीक्षणाच्या लोकशाहीकरणाची माहिती आणि मातृभूमी;
- व्यवसाय सुलभतेसाठी  भू-आधार अर्ज आणि राहणीमान सुलभता;
- सर्वोत्कृष्ट पद्धती – राष्ट्रीय आणि जागतिक  यासाठी भू-आधार कार्ड आणि वे फॉरवर्डचा वापर.
या परिषदेत विविध केंद्र तसेच विविध राज्य/ केंद्रशासित प्रदेशांतील सरकार, शैक्षणिक संस्था आणि संशोधन संस्था, विभागीय संस्था, उद्योग समुदाय, नागरी सोसायट्या आणि जमीन प्रशासकीय केंद्राचे प्रतिनिधी आणि इतर हितसंबंधित सहभागी होणार आहेत.S.Bedekar/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
पंतप्रधान कार्यालय
पंतप्रधानांचा फ्रान्स आणि संयुक्त अरब अमिरात दौरा 
नवी दिल्ली, 12 जुलै 2023
पंतप्रधान नरेंद्र मोदी 13-15 जुलै 2023 दरम्यान फ्रान्स आणि संयुक्त अरब अमिरातीच्या  अधिकृत दौऱ्यावर जाणार आहेत.
फ्रान्सचे राष्ट्राध्यक्ष इमॅन्युएल मॅक्रॉन यांच्या निमंत्रणावरून पंतप्रधान ,13-14 जुलै 2023 दरम्यान पॅरिसला भेट देतील. पंतप्रधान 14 जुलै 2023 रोजी बॅस्टिल डे संचलनाला सन्माननीय पाहुणे म्हणून उपस्थित राहणार आहेत , या संचलनात तिन्ही सेवांमधील भारतीय सशस्त्र दलांचे एक पथक सहभागी होणार आहे.
पंतप्रधान नरेंद्र मोदी अध्यक्ष मॅक्रॉन यांच्याशी औपचारिक चर्चा करणार आहेत. राष्ट्राध्यक्ष मॅक्रॉन यांनी पंतप्रधानांच्या सन्मानार्थ मेजवानीचे तसेच खाजगी स्नेहभोजनाचे आयोजन केले आहे.
पंतप्रधान नरेंद्र मोदी फ्रान्सचे पंतप्रधान तसेच सिनेट आणि फ्रान्सच्या नॅशनल असेंब्लीच्या अध्यक्षांचीही भेट घेणार आहेत.फ्रान्समधील भारतीय समुदाय , भारतीय आणि फ्रेंच कंपन्यांचे मुख्य कार्यकारी अधिकारी आणि प्रमुख फ्रेंच व्यक्तींशी ते स्वतंत्रपणे संवाद साधतील.
या वर्षी भारत-फ्रान्स धोरणात्मक सहकार्याला 25 वर्षे पूर्ण होत आहेत आणि पंतप्रधानांच्या या दौऱ्यामुळे धोरणात्मक, सांस्कृतिक, वैज्ञानिक, शैक्षणिक आणि आर्थिक सहकार्यासारख्या विविध क्षेत्रांमध्ये भविष्यासाठी सहकार्याचा मार्ग प्रशस्त करण्याची संधी उपलब्ध होणार आहे.
त्यानंतर 15 जुलै रोजी पंतप्रधान अबुधाबीला भेट देतील. पंतप्रधान संयुक्त अरब अमिरातीचे अध्यक्ष आणि अबुधाबीचे शासक शेख मोहम्मद बिन झायेद अल नाह्यान यांच्याशी चर्चा करणार आहेत. भारत-संयुक्त अरब अमिराती दरम्यानचे सर्वसमावेशक धोरणात्मक सहकार्य सातत्याने दृढ होत आहे आणि ऊर्जा, शिक्षण, आरोग्यसेवा, अन्न सुरक्षा, फिनटेक, संरक्षण आणि संस्कृती यांसारख्या विविध क्षेत्रात पुढे वाटचाल करण्यासाठी मार्ग निश्चित करण्याच्या दृष्टीने पंतप्रधानांचा हा दौरा एक संधी असणार आहे. विशेषत: यूएनएफसीसीच्या कॉप-28 च्या संयुक्त अरब अमिरातीच्या अध्यक्षते संदर्भात आणि संयुक्त अरब अमिराती विशेष आमंत्रित देश असलेल्या भारताच्या जी -20 अध्यक्षपदाच्या संदर्भात जागतिक समस्यांवरील सहकार्यावर चर्चा करण्याची ही संधी असेल .
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(